Պարտութեան փոխարէն յաղթանակի գաղափարով լեցուն է նաեւ աւելի փոքր տարողութեամբ հաւաքականութեան՝ ընտանիքի յարկը: Անհատական մակարդակի վրայ, որեւէ հարցի պարագային պարտուած դուրս չգալու կարեւորութիւնը, մինչեւ իսկ արժանապատուութեան աստիճանին կը բարձրացուի: Մարդու հոգիի ամէնէն բարձր աշտարակին վրայ թառած «Ես»ի արծիւը, բնաւ թոյլ չի՛ տար, որ իրմէ աւելի վերէն ճախրող թռչնազգի գտնուի երկնակամարի կապոյտին տակ: Այդ իսկ պատճառաւ, նոյնիսկ պարտուած մարդու հոգեկան աշխարհին մէջ որոշ երեւոյթներ ի յայտ կու գան: Ատոնց գլխաւորը ոխն է: